Troels Lund Poulsen (V), 2002-05-21:
I dag skal vi her i Folketinget diskutere verdenstopmødet om bæredygtighed og bæredygtig udvikling, der afholdes i Johannesburg i slutningen af august.
Det bliver en vigtig og forhåbentlig også skelsættende konference, hvor verdens lande får mulighed for at mødes og forhåbentlig få lavet nogle forpligtende aftaler.
Venstre har altid været et parti, der har orienteret sig mod verden og prioriteret det internationale samarbejde, hvad enten det har været NATO, UNHCR, FN eller EU.
Vi har en god mulighed for i forbindelse med verdenstopmødet i Johannesburg at sætte os nogle klare mål, og vi har en god mulighed for, da vi har formandskabet i EU, at udnytte denne rolle.
Men inden jeg går ned i den konkrete substans, vil jeg lige ridse nogle ganske korte grundholdninger op før det globale topmøde.
Udgangspunktet for bæredygtig udvikling er god regeringsførelse nationalt, regionalt og internationalt. De investeringer, der er grundlaget for enhver udvikling, bliver ikke tiltrukket i nævneværdigt omfang, hvis ikke et land har en nogenlunde velfungerende statslig sektor.
I Danmark har vi hidtil i alt for høj grad sat lighedstegn mellem bæredygtighed og miljø.
I dag kan vi konstatere, at beskyttelse af miljøet ikke må være noget mål i sig selv.
Vi ønsker jo ikke blot at bevare verden, som vi kender den.
Målet må være at skabe en verden, der er bæredygtig økonomisk, socialt og miljømæssigt, også for kommende generationer.
I relation til ulandene medfører en for ensidig fokusering på miljøet en risiko for, at man overser, at miljøproblemer måske ikke altid er de største problemer, disse lande har.
Derfor er det også vigtigt at fokusere på andre parametre.
Kaster vi et blik på verden anno 2002, må vi selvfølgelig sige, at der er mange udfordringer, som vi står over for.
Alt for mange mennesker sulter, alt for mange mennesker lever i fattigdom, alt for mange mennesker er ramt af dødelige sygdomme og epidemier.
Hundreder af millioner rammes hvert år af malaria, millioner dør af aids, og i en række ulande er de dødelige sygdomme ved at true vækst og udvikling.
Hvad er vejen frem?
For Venstre er vejen frem
Kloden råder over så store ressourcer, at der er rigeligt til alle.
Sult og fattigdom skyldes menneskehedens dårskab, de fleste problemer er skabt af mennesker, og de fleste problemer kan løses af mennesker, men det kræver en ny tankegang.
Det kræver et markant opgør med de kræfter og systemer, som undertrykker menneskers frihed, det kræver et opgør med de mørkemænd, som prædiker dommedagsprofetier om verdens undergang.
Vi løser ikke fremtidens udfordringer med bekymringer og sortsyn.
Nej, det, der skal til, er, at vi skal have de frie markedskræfter på banen.
Nu er tiden kommet, hvor vi skal have markedskræfterne i spil.
Frihed og åbenhed skaber fremgang og velstand, undertrykkelse og lukkethed skaber tilbagegang og fattigdom.
Deres vækstrate er helt anderledes end mange andres.
I en nylig rapport fra Verdensbanken konkretiserer
man de to grupper af lande, og det er jo tankevækkende at se, at lande som Algeriet, Egypten og Iran ikke har oplevet den samme vækst som andre.
Lad mig til sidst sige, at vi har en stor opgave foran os, men vi i Venstre er helt opmærksomme på, at vi får et godt resultat, ingen tvivl om dét.
Vi vil være med til at sikre, at vi også får lavet bindende aftaler internationalt, som kan sikre fremgang.
Lad mig som afslutning på vegne af Venstre, Dansk Folkeparti og De Konservative fremsætte følgende: Forslag til vedtagelse »Folketinget noterer med tilfredshed redegørelsen for regeringens forhandlingslinje op til topmødet i Johannnesburg.